চোখ মেরে গত বছরই বিখ্যাত হয়েছিলেন প্রিয়া প্রকাশ ভারিয়ার। খুনসুটির সেই ছোট্ট ভিডিওটি নেটিজেনদের মন জয় করে নিয়েছিল। এ বার ভাইরাল হল প্রিয়া প্রকাশ ভারিয়ারের নতুন একটি ভিডিও। নতুন ভিডিওতে চোখ মেরে নয়, সহ অভিনেতা রোশন আব্দুল রউফকে চুম্বন করছেন তিনি। 

এই বিষয়ে অন্যান্য খবর

সহ-অভিনেতার সঙ্গে প্রিয়া প্রকাশের ‘ঘনিষ্ঠ’ ছবি, দেখুন সেই অ্যালবাম


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, মালয়লম ছবি ‘ওরু আধার লাভ’-এর নতুন একটি ভিডিও সম্প্রতি সোশ্যাল মিডিয়ায় ভাইরাল হয়। সেখানে রোশন আর প্রিয়াকে স্কুলের পোশাক পরে একসঙ্গে চুম্বন করতে দেখা যাচ্ছে। ভিডিওটি ভাইরাল হতে বেশি সময় নেয়নি।
দেখুন সেই ভিডিও—

সম্প্রতি বলিউডেও পা রেখেছেন প্রিয়া। ‘শ্রীদেবী বাংলো’ ছবিতে মুখ্য চরিত্রে দেখা যাবে এই অভিনেত্রীকে। ফেব্রুয়ারির ১৪ তারিখ মুক্তি পাবে ‘ওরু আধার লাভ’ ছবিটি। এই ছবির ৩০ সেকেন্ডের একটি ভিডিওই গত বছর জনপ্রিয়তার শিখরে নিয়ে গিয়েছিল ১৯ বছর বয়সী এই অভিনেত্রীকে। এখন দেখার ছবিটি দর্শকদের মনে কেমন জায়গা করে নেয়।